CELEX: 32019D0009
Language: hu
Date: 2019-04-04 00:00:00
Title: Az Európai Központi Bank (EU) 2019/669 határozata (2019. április 4.) az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról szóló EKB/2003/10 határozat módosításáról (EKB/2019/9)

29.4.2019   
               
               
                  HU
               
               
                  Az Európai Unió Hivatalos Lapja
               
               
                  L 113/6
               
            
         AZ EURÓPAI KÖZPONTI BANK (EU) 2019/669 HATÁROZATA
         (2019. április 4.)
         az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról szóló EKB/2003/10 határozat módosításáról (EKB/2019/9)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 128. cikke (1) bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
         mivel:
         
                     (1)
                  
                  
                     Az Európai Központi Bank (EKB) 2013. április 19-én elfogadta az EKB/2013/10 határozatot (1), amely számos műszaki szabványt hozott létre a jelenlegi és a jövőbeni eurobankjegy sorozatokra is kiterjedően, és tovább pontosított az eurobankjegyekre vonatkozó néhány szabályt és eljárást.
                  
               
                     (2)
                  
                  
                     Az EKB elhatározta, hogy módosítja az eurobankjegyek Európé-sorozat néven ismert második sorozatát. Csökkenteni fogják a 100 euro és a 200 euro címletű bankjegyek szélességét.
                  
               
                     (3)
                  
                  
                     2016. május 4-én a Kormányzótanács elhatározta, hogy az 500 euro címletű bankjegyeket kizárja az Európé-sorozatból.
                  
               
                     (4)
                  
                  
                     Továbbá Horvátország 2013. évi csatlakozása miatt az EKB horvát nyelvű kezdőbetűit hozzá kell adni az eurobankjegyek második sorozatába tartozó 50, 100, és 200 eurós címletekhez. Ezeket a képi megjelenés azon eleméhez kell hozzáadni, amely a hivatalos nyelvi változatokat tartalmazza.
                  
               
                     (5)
                  
                  
                     Az összhang érdekében az eurobankjegyek eredetére, valamint az ügyfél – illetve adott esetben az (EU) 2015/849 európai parlamenti és tanácsi irányelvben (2) meghatározott tényleges tulajdonos – személyazonosságára vonatkozó dokumentáció rendelkezésre bocsátására vonatkozó követelmény küszöbértékét fel kell emelni 10 000 EUR-ra. Ez az emelés megteremti az összhangot az (EU) 2015/849 irányelv szerinti küszöbértékkel az árukkal kereskedő természetes vagy jogi személyek tekintetében, amennyiben legalább 10 000 EUR összegű készpénzfizetést teljesítenek vagy kapnak.
                  
               
                     (6)
                  
                  
                     Egyértelművé kell tenni, hogy a megrongálódott bankjegyek cseréjére a bankjegyek bármely címletű cseréjével kerülhet sor azonos értékben, vagy az érték kérelmező számlájára való átutalásával vagy jóváírásával. Egyértelművé kell tenni, hogy a lopásgátló eszközök által megrongált valódi eurobankjegyek cseréjéért járó díj akkor is alkalmazandó, amikor a kérelmező a vonatkozó bankjegyek értékének számlára való átutalását vagy jóváírását kéri a nemzeti központi banktól (NKB).
                  
               
                     (7)
                  
                  
                     Ezért az EKB/2013/10 határozatot megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítások
            Az EKB/2013/10 határozat a következőképpen módosul:
            
                        1.
                     
                     
                        Az 1. cikk a következőképpen módosul:
                        
                                    a)
                                 
                                 
                                    Az (1) bekezdés helyébe a következő szöveg lép:
                                    
                                       „(1)   Az eurobankjegyek első sorozata hét címletből áll az 5 eurótól az 500 euróig terjedő címlettartományban. Az eurobankjegyek második sorozata hat címletből áll az 5 eurótól a 200 euróig terjedő címlettartományban. Az eurobankjegyek a »Korok és stílusok Európában« témakört ábrázolják az alábbi alapvető előírásoknak megfelelően:
                                       
                                                   Névérték (EUR)
                                                
                                                
                                                   Méretek (első sorozat)
                                                
                                                
                                                   Méretek (második sorozat)
                                                
                                                
                                                   Uralkodó szín
                                                
                                                
                                                   Kivitel
                                                
                                             
                                                   5
                                                
                                                
                                                   120 × 62 mm
                                                
                                                
                                                   120 × 62 mm
                                                
                                                
                                                   Szürke
                                                
                                                
                                                   Klasszicista
                                                
                                             
                                                   10
                                                
                                                
                                                   127 × 67 mm
                                                
                                                
                                                   127 × 67 mm
                                                
                                                
                                                   Vörös
                                                
                                                
                                                   Román
                                                
                                             
                                                   20
                                                
                                                
                                                   133 × 72 mm
                                                
                                                
                                                   133 × 72 mm
                                                
                                                
                                                   Kék
                                                
                                                
                                                   Gótikus
                                                
                                             
                                                   50
                                                
                                                
                                                   140 × 77 mm
                                                
                                                
                                                   140 × 77 mm
                                                
                                                
                                                   Narancssárga
                                                
                                                
                                                   Reneszánsz
                                                
                                             
                                                   100
                                                
                                                
                                                   147 × 82 mm
                                                
                                                
                                                   147 × 77 mm
                                                
                                                
                                                   Zöld
                                                
                                                
                                                   Barokk és rokokó
                                                
                                             
                                                   200
                                                
                                                
                                                   153 × 82 mm
                                                
                                                
                                                   153 × 77 mm
                                                
                                                
                                                   Sárgásbarna
                                                
                                                
                                                   Vas- és üveg építészet
                                                
                                             
                                                   500
                                                
                                                
                                                   160 × 82 mm
                                                
                                                
                                                   Nem része a második sorozatnak
                                                
                                                
                                                   Lila
                                                
                                                
                                                   Modern XX. századi építészet”
                                                
                                             
                                 
                              
                                    b)
                                 
                                 
                                    A (2) bekezdés c) pontja helyébe a következő szöveg lép:
                                    
                                                „c)
                                             
                                             
                                                az EKB kezdőbetűi az európai uniós hivatalos nyelvi változatokban;
                                                
                                                            i.
                                                         
                                                         
                                                            az eurobankjegyek első sorozata tekintetében az EKB kezdőbetűi az alábbi öt hivatalos nyelvi változatra korlátozódnak: BCE, ECB, EZB, EKT és EKP;
                                                         
                                                      
                                                            ii.
                                                         
                                                         
                                                            az eurobankjegyek második sorozata tekintetében: 1. az 5 eurós, 10 eurós és 20 eurós címletek tekintetében az EKB kezdőbetűi az alábbi kilenc hivatalos nyelvi változatra korlátozódnak: BCE, ECB, ЕЦБ, EZB, EKP, EKT, EKB, BĊE és EBC; 2. az 50 eurós, 100 eurós és 200 eurós címletek tekintetében az EKB kezdőbetűi az alábbi tíz hivatalos nyelvi változatra korlátozódnak: BCE, ECB, ЕЦБ, EZB, EKP, EKT, ESB, EKB, BĊE és EBC;”
                                                         
                                                      
                                          
                              
                  
                        2.
                     
                     
                        A 3. cikk (2) bekezdésének h) pontja helyébe a következő szöveg lép:
                        
                                    „h)
                                 
                                 
                                    amennyiben az 1338/2001/EK rendelet 6. cikke (1) bekezdésében hivatkozott intézmények és gazdasági szereplők megrongálódott valódi eurobankjegyeket mutatnak be cserére, egy vagy több tranzakcióban, legalább 10 000 EUR értékben: a bankjegyek eredetére, valamint az ügyfél – illetve adott esetben az (EU) 2015/849/EK európai parlamenti és tanácsi irányelvben (*1) meghatározott tényleges tulajdonos – személyazonosságára vonatkozó dokumentációt ezeknek az intézményeknek és gazdasági szereplőknek rendelkezésre kell bocsátaniuk. Ez a kötelezettség abban az esetben is irányadó, ha kétség merül fel azzal kapcsolatban, hogy a 10 000 EUR-s küszöbérték elérésre került-e. Az ebben a bekezdésben meghatározott szabályok az (EU) 2015/849 irányelvet a nemzeti jogba átültető, a tagállamok által az azonosítási és adatszolgáltatási kötelezettség tekintetében elfogadott szigorúbb szabályok sérelme nélkül alkalmazandók.
                                 
                              
                           (*1)  Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).”"
                        
                     
                  
                        3.
                     
                     
                        A 3. cikk a következő (4) bekezdéssel egészül ki:
                        
                           „(4)   Az NKB-k a cserét megvalósíthatják a bankjegyek értékének megfelelő készpénz bármely címletben való átadásával, a bankjegyek értékének a kérelmező 260/2012/EU európai parlamenti és tanácsi rendelet (*2) 2. cikkének 15. pontjában meghatározott nemzetközi bankszámla azonosító számmal (IBAN) egyértelműen azonosítható bankszámlájára való átutalásával, vagy a bankjegyek értékének a kérelmező NKB-nál vezetett számláján való jóváírásával, az NKB által megfelelőnek tartottak szerint.
                        
                        
                           (*2)  Az Európai Parlament és a Tanács 260/2012/EU rendelete (2012. március 14.) az euroátutalások és -beszedések technikai és üzleti követelményeinek megállapításáról és a 924/2009/EK rendelet módosításáról (HL L 94., 2012.3.30., 22. o.).”"
                        
                     
                  
                        4.
                     
                     
                        A 4. cikk (1) bekezdése helyébe a következő szöveg lép:
                        
                           „(1)   A NKB-k kezelési díjat számítanak fel az 1338/2001/EK rendelet 6. cikkének (1) bekezdésében meghatározott intézmények és gazdasági szereplők felé, amikor azok a 3. cikkben foglaltakkal összhangban a lopásgátló eszközök által megrongálódott valódi eurobankjegyek cseréjét kérik. Ez a díj arra tekintet nélkül alkalmazandó, hogy az NKB készpénzben hajtja végre a cserét vagy a bankjegyek értékének valamely számlára való átutalásával vagy jóváírásával.”
                        
                     
                  
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Frankfurt am Mainban, 2019. április 4-én.
            
               
                  az EKB Kormányzótanácsa részéről
               
               
                  az EKB elnöke
               
               Mario DRAGHI
            
         
         
            (1)  Az EKB/2013/10 határozat (2013. április 19.) az eurobankjegyek címleteiről, technikai jellemzőiről, utánzatai készítéséről, cseréjéről és bevonásáról (HL L 118., 2013.4.30., 37. o.).
         
            (2)  Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).